Okresná prokuratúra Nitra 
Damborského 1, 949 99 Nitra 1

Sp. zn. : 1 Pv 295/13/4403	Nitra, 5.2.2014
EEČ : 2-32-84-2014

U Z N E S E N I E

Trestná vec:	obvinený XXXXX 
Zločin:	Lúpež podľa § 188 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
      1./ d¨ľa 30.4.2013 asi o 8.30 hod pri pokladni v predajni Supermarket COOP Jednota na ulici Rastislava 254 v Lužiankach po tom, čo požiadal o predaj balíčka cigariet značky PARAMOUNT RED a predavačka XXXXX ho držala v ruke a čakala na zaplatenie tovaru, snažil sa jej balíček vytrhnúť z ruky a keď sa mu to nepodarilo, začal jej ruku vykrúcať svojou druhou rukou, a takto jej balíček vytrhol z ruky a bez zaplatenia sa snažil ujsť, pričom jednu z cigariet spotreboval, čím spotrebnému družstvu COOP Jednota XXXXX spôsobil škodu vo výške 2,70-€

     2./ v presne nezistenom čase koncom mesiaca apríl roka 2013 v obci XXXXX odcudzil dopravnú značku s nápisom Polícia, ktorá bola umiestnená pri hlavnej ceste pri kultúrnom dome tým spôsobom, že k uvedenej dopravnej značke pristúpil, vykýval ju, následne ju vytiahol zo zeme aj s kovovým stĺpikom a preniesol ku svojmu domu na adresu XXXXX, čím spôsobil Obci XXXXX škodu vo výške 58,-€, hoci mu bola d¨ľa 29.05.2012 za priestupok proti majetku uložená rozhodnutím Obvodného úradu XXXXX č. Pk-1543/2010-Ga A/2012/01132 pokuta 15,-Eur, rozhodnutie nadobudlo právoplatnosť d¨ľa 19.6.2012,                  

lebo obvinený nebol v čase činu pre nepríčetnosť trestne zodpovedný

Odôvodnenie:
           Vyšetrovateľ Okresného riaditeľstva PZ v Nitre, Odboru kriminálnej polície  uznesením sp.zn. ORP-608/3-OVK-NR-2013 d¨ľa 30.04.2013 začal podľa § 199 odsek 1 Trestného poriadku a súčasne v  zmysle § 206 odsek 1 Trestného poriadku vzniesol obvinenie XXXXX, nar. d¨ľa XXXXX, pre zločin lúpeže podľa § 188 odsek 1 Trestného zákona na tom skutkovom základe ako je uvedené v bode 1  výrokovej časti tohto uznesenia.

      	Poverený príslušník Obvodného oddelenia PZ XXXXX uznesením sp.zn. ORP-1155/VZ-NR-2013 d¨ľa 12.06.2013 začal podľa § 199 odsek 1 Trestného poriadku a súčasne v  zmysle § 206 odsek 1 Trestného poriadku vzniesol obvinenie XXXXX, nar. d¨ľa XXXXX, pre prečin krádeže podľa § 2012 odsek 2 písmeno f) Trestného zákona na tom skutkovom základe ako je uvedené v bode 2  výrokovej časti tohto uznesenia.

	Následne boli obe vyššie uvedené trestné veci obvineného XXXXX uznesením vyšetrovateľa Okresného riaditeľstva PZ v Nitre, Odboru kriminálnej polície  sp.zn. ORP-608/3-OVK-NR-2013 d¨ľa 26.08.2013 spojen¨¦ na spoločné konanie. 

Spáchanie oboch skutkov obvineným je okrem samotného priznania obvineného XXXXX preukázané výpoveďami svedkyne – poškodenej XXXXX, poškodeného XXXXX, poškodeného XXXXX, svedka XXXXX a zabezpečenými listinnými dôkazmi, najmä vyčíslením škody, zápisnicou o vydaní veci, záznamom o vrátení veci, zápisnicami o obhliadke miesta činu s fotodokumentáciou, zápisnicou o ohliadke miesta nálezu, zápisnicou o prehliadke tela, úradnými záznamami zo šetrenia, rozhodnutím o uložení sankcie za priestupok, výpisom z priestupkovej evidencie, a ostatným listinným materiálom.

Ohľadom duševného stavu obvineného bol v prípravnom konaní vypracovaný znalecký posudok dvoma znalcami z odboru psychiatrie XXXXX a XXXXX č. 46/2013 a 20/2013. V záveroch posudku sa konštatuje, že obvinený XXXXX v čase spáchania skutkov trpel závažnou duševnou poruchou paranoidne - halucinatórnou psychózou, ktorá determinovala jeho chorobné správanie v takej miere, že nebol schopný svoje konanie ovládať, teda z hľadiska pávnej terminológie konal v stave nepríčetnosti. V čase páchania skutkov nevedel rozpoznal ich protiprávnosť a nebezpečnosť svojho konania pre spoločnosť, pričom v inkriminovanom období nebol schopný správne vnímať ani reprodukovať skutočnosti. Obvinený je v súčasnej dobe po preliečení a pravidelnom užívaní liekov schopný chápať zmysel trestného konania a jeho pobyt na slobode preto nie je pre spoločnosť nebezpečný. Aby však bol zabezpečený dohľad nad jeho abstinenciou a užívaním psychofarmák, znalci doporučili  obvinenému nariadiť ochranné psychiatrické liečenie ambulantnou formou.     

               Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.
Podľa § 215 ods.1 Trestného poriadku prokurátor zastaví trestné stíhanie, ak

a) je nepochybné, že sa nestal skutok, pre ktorý sa vedie trestné stíhanie, 
b) nie je tento skutok trestným činom a nie je dôvod na postúpenie veci, 
c) je nepochybné, že skutok nespáchal obvinený, 
d) je trestné stíhanie neprípustné podľa § 9, 
e) obvinený nebol v čase činu pre nepríčetnosť trestne zodpovedný, 
f) sa schváli zmier medzi obvineným a poškodeným, alebo
g) zanikla trestnosť činu.
    
	Vzhľadom na vykonané dokazovanie bolo jednoznačne preukázané, že obvinený XXXXX sa dopustil stíhaných trestných činov, avšak vzhľadom na výsledky znaleckého dokazovania k jeho protiprávnemu konaniu napĺ¨ľaj¨˛ceho znaky zločinu lúpeže podľa § 188 odsek 1 Trestného zákona a prečinu krádeže podľa § 212 odsek 2 písmeno f) Trestného zákona došlo pod vplyvom závažnej duševnej poruchy, pre ktorú nemohol rozpoznať nebezpečenstvo svojho konania pre spoločnosť ani ovládať svoje konanie. Nakoľko obvinený spáchal trestnú činnosť v čase, keď trpel duševnou poruchou - paranoidne - halucinatórnou psychózou, išlo o stav nepríčetnosti a obvinený nie je za svoje konanie trestne zodpovedný.  

             Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Kolenčíková
prokurátorka